Şoferiţe periculoase în Gorj. Au fost filmate în timp ce intră pe contrasens în sensul giratoriu şi întorc pe linia continuă. .
Poliţiştii din Gorj caută două şoferiţe care au fost filmate în timp ce încalcă regulile de circulaţie. Una a ocolit sensul giratoriu prin partea stângă, cea de a doua a intrat pe interzis depăşind linia dublă continuă şi tăind calea unei maşini.
Incidentele nu au legătură între ele şi sunt anchetate de poliţiştii gorjeni.În ambele cazuri şoferiţele care încalcă regulile au fost filmate cu ajutorul camerelor din bordul altor maşini.În imagini apare o maşină care intră într-un sens giratoriu, dar nu ocoleşte prin dreapta ci prin stânga, tăind calea altei maşini.Cea de a doua şoferiţă căutată de poliţişti a claxonat repetat şi apoi a virat la stânga, deşi manevra este interzisă în acea zonă, încălcând linia dublă continuă şi obligând un şofer care circula regulamentar să frâneze brusc.După ce vor fi identificate, cele două şoferiţe ar putea fi sancţionate de poliţişti.